Karol Sidon

Karol Sidon, hebrejským menom Efraim ben Alexander (* 9. august 1942, Praha) je židovský rabín a český spisovateľ, dramatik a scenárista. Patrí medzi popredné osobnosti náboženského života v Česku.

 Životopis 
Narodil sa v tzv. zmiešanom manželstve. Jeho otec Alexander Sidon pochádzal z Trnavy, kde bol po dlhom vypovedaní Židov z mesta od roku 1856 prvým rabínom jeho prastrýc Šimon Sidon. Vzdialenejším príbuzným bol vrchný aškenázský rabín vtedajšej Palestíny rabi Josef Chaim Sonnenfeld, ktorý tiež pochádzal zo Slovenska. Otec bol umučený v Terezíne, jeho matka nemala židovský pôvod.

Po maturite v roku 1960, vyštudoval dramaturgiu a scenáristiku na FAMU. Krátky čas pracoval v Československom rozhlase, do roku 1968 bol dramaturgom v štúdiu Jiřího Trnku. V roku 1968 bol redaktorom Literárních novin, Literárních listů a Listů, Po ich zrušení (1969) sa stal ineditným autorom.

Od roku 1972 mal zákaz publikovať, pracoval ako predavač novín a pomocný robotník.

Po podpísaní Charty 77 v roku 1978 ako 35 ročný konvertoval k judaizmu s ktorým prijal meno Efraim. V tom istom roku mu bola udelená exilová cena J. Koláře.

V roku 1983 sa Sidon rozhodol emigrovať do Nemecka po akcii ŠtB s názvom Asanácia, ktorej úlohou bolo šikanovať disidentov, aby pod tlakom okolností opustili ČSSR. V Heidelbergu potom študoval na Vysokej škole židovských štúdií judaizmus. S nemeckým prostredím sa nikdy nezžil a prakticky v Nemecku prestal publikovať.

V rokoch 199092 študoval v Jeruzaleme židovskú teológiu a po absolvovaní rabínskeho seminára, keď sa vrátil do Prahy, bol v roku 1992 vymenovaný za pražského a zemského rabína.

Je tretíkrát ženatý. Má dve dcéry, spisovateľku a prekladateľku Kateřinu (* 1964)Pytel Plný Papírků, měsíčník židovské literární komunity Bejt Simcha, 06/2003NK ČR: AUT - Úplné zobrazení záznamu: Sidonová, Kateřina a herečku v Divadle Na zábradlí Magdalénu Sidonovou (* 1970) a dvoch synov, Eliáša (* 1978)Paměti, záznamy, deníky: Halka Třešňáková: V běhu I.  divadelní noviny, 29.03.2009 a herca Daniela Sidona (nar. 1986).Daniel Sidon - profil na fdb.cz

 Dielo 
 Sen o mém otci, 1968
 Sen o mně, 1970
 Boží osten, 1975, knižne 1991 prvá časť tohto románu vyšla už v roku 1988 v nakladateľstve Index pod názvom  Dvě povídky o utopencích
 Brány mrazu, 1977 novela vydaná roku 1988 v nakladateľstve Index pod názvom  Dvě povídky o utopencích
 Dvě povídky o utopencích, 1988 prvá časť románu Boží osten a novela Brány mrazu
 Evangelium podle Josefa Flavia, 1974 (knižne až 1991)
 Červená kráva. Rozhovory s Karlem Hvížďalou, 2002

 Dráma 
 Zákon, 1968 hra vyhrala súťaž o najlepšiu rozhlasovú hru roku 1968
 Labyrint (cirkus podle Komenského), 1972
 Latrína
 Shapira, 1972 premiéra až 1990
 Zpívej mi na cestu
 Maringotka Zuzany Kočové

 Pre deti 
 Pohádky ze čtyř šuplíčků, 1979 publikoval pod menom Marcela Třebická – jeho manželka

 Preklady 
 Pět knih Mojžíšových. Z hebrejčiny preložil vrchný pražský a zemský rabín Efraim Sidon. Praha : Sefer, 2012. ISBN 978-80-85924-67-1

 Scenáre k filmom 
Podľa jeho scenárov natočil Juraj Jakubisko filmy Zbehovia a pútnici (1968), Vtáčkovia, siroty a blázni (1969) a  Dovidenia v pekle, priatelia! (1970).

 Referencie 

 Literatúra 




 Iné projekty 

 Externé odkazy 
 Karol Sidon v Slovníku české literatury po roce 1945
 Official website: karolsidon.com 

 Zdroj 

Kategória:Českí spisovatelia
Kategória:Českí dramatici
Kategória:Českí scenáristi
Kategória:Českí rabíni
Kategória:Absolventi Ruprecht-Karls-Universität Heidelberg
Kategória:Predstavitelia židovskej teológie
Kategória:Spisovatelia židovského pôvodu
Kategória:České osobnosti židovského pôvodu
Kategória:Absolventi FAMU v Prahe
Kategória:Signatári Charty 77
Kategória:Českí emigranti a exulanti
Kategória:Nositelia Radu T. G. Masaryka
Kategória:Osobnosti z Prahy